Da den internationale presse i går mødte den danske instruktør Thomas Vinterberg i forbindelse med hans film ’Kollektivet’, var det noget helt andet end filmen, der tog fokus.

Nemlig hans holdning til den danske regerings flygtningepolitik.

- Jeg skammer mig over at være dansker. Jeg skammer mig meget over det politiske liv i vores land, fortalte Thomas Vinterberg.

Vinterberg melder sig dermed i flokken af kunstnere, der offentligt lufter deres utilfredshed med den måde, Danmark har modtaget de mange asylansøgere på den seneste tid.

I den anledning ser vi her på fem andre kendte danskere, der offentligt har kritiseret den aktuelle flygtningepolitik.

Sofie Gråbøl: Svært at genkende Danmark

Den danske skuespillerinde Sofie Gråbøl udtalte i januar til den britiske avis The Guardian, at hun ”har svært ved at genkende” sit land lige nu.

Og særligt smykkeloven fik nogle kritiske ord med på vejen:

- Danmark har så mange ressourcer. Vi er et af de rigeste lande i verden, og alligevel vil vi skændes med sårbare mennesker, der har rejst i ugevis og skændes med dem om, hvorvidt deres guldkæde har sentimental værdi eller ej. Det er bare rystende. Det er mennesker, der har mistet alt.

Læs også : Sarah Lund til The Guardian: Svært at være stolt af Danmark